**Gépkezelő**

* A gépkezelő képesítés legfeljebb 500 kW főgépteljesítményű, belvízi úszólétesítmény gépüzemének önálló vezetésére, továbbá 500 kW-nál nagyobb főgépteljesítményű, belvízi úszólétesítményen, géptiszt vezetése alatt álló gépüzemben önálló szolgálat ellátására jogosít.

**A képesítés megszerzésének feltételei:**

* A képesítés megszerzéséhez vizsgát kell tenni.
* Ha a jelölt hajózási gépészeti vagy villamossági szakképzésben, valamint felsőoktatásban szerzett képesítő bizonyítvánnyal, oklevéllel rendelkezik, akkor kérelmére a képesítés megszerzésénél a vizsgaközpont az elméleti vizsga letétele alól részben vagy egészben mentesítést adhat.
* A hajózási, gépészeti vagy villamossági szakképzésben, valamint felsőoktatásban szerzett képesítő bizonyítvány vagy oklevél elfogadásához a tanulmányi értesítőt vagy leckekönyvet is be kell mutatni.
* A felmentési eljárás díja megegyezik a vizsgatárgyakra vonatkozó vizsgadíjjal.

**Vizsgatárgyak:**

* Hajó fő- és segédmotorok üzemtana és vezérlése I. szint
* Hajó gépüzemi segédberendezések üzemtana, csőrendszerek
* Fedélzeti és rakodógépek, kormányrendszerek üzemtana
* Hajók szerkezete és építése I. szint
* Villamos gépek, elektromos berendezések üzemtana
* Szakrajzi ismeretek
* Elsősegélynyújtási, környezet-, tűzvédelmi és biztonságtechnikai ismeretek
* Hajózási képesítésekről szóló rendelet
* Hajókazánok elméleti, gyakorlati és üzembiztonsági ismeretei

**A vizsgára bocsátás feltételei**

* Betöltött 18. életév.
* Érvényes hajós szolgálati könyv (HSZK).
* Gépüzemi szolgálat ellátására vonatkozó egyészségi alkalmasság igazolása
* Az alábbiak szerint megszerzett hajózási gyakorlat:
  + hajózási vagy gépészeti szakképzésben szerzett képesítő bizonyítvány, vagy szervezett gépkezelői képzés elvégzésének igazolása és 6 havi géphajón vagy egyéb önálló gépüzemű úszólétesítményen szerzett gépüzemi gyakorlat, vagy
  + géphajón vagy egyéb önálló gépüzemű úszólétesítményen szerzett legalább 12 havi gépüzemi vagy matróz – gépkezelő gyakorlat.
* Legalább alapfokú (8 általános) iskolai végzettség megléte.
* Vizsgadíj, felmentési díj befizetésének igazolása.